Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: 2. A közalapítvány vagyonával az 1997. évi CLVI. törvényben és ezen okiratban foglaltak alapján gazdálkodhat.
Paragraph Index: 362

5. A kuratórium üléseiről jegyzőkönyvet kell felvenni. A jegyzőkönyvben a kuratórium ülésein elhangzottak lényegét kell rögzíteni. A jegyzőkönyvnek tartalmaznia kell a kuratórium ülésének időpontját, a határozatok szó szerinti szövegét, a döntés hatályára vonatkozó rendelkezéseket, a döntést támogatók és az azt ellenzők számarányát és személyét. A kuratórium tagjai közül jegyzőkönyv-hitelesítőt választ. A jegyzőkönyvet a kuratórium ülésének vezetője, a jegyzőkönyvvezető és a jegyzőkönyv hitelesítője írja alá. A jegyzőkönyvet a kuratórium iratai között meg kell őrizni. A jegyzőkönyv alapján kell vezetni a Határozatok könyvét, amelybe be kell vezetni a kuratórium döntésének tartalmát, időpontját, hatályát, be kell jegyezni a döntést ellenzők, támogatók számarányát és személyét.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes